钦定古今图书集成/明伦汇编/闺媛典/第016卷 > 木兰花四首 前人
## 钦定古今图书集成/明伦汇编/闺媛典/第016卷 > 木兰花四首 前人

月照玉楼春漏促。飒飒风摇庭砌竹。梦惊鸳被觉来
时，何处管弦声断续。惆怅少年游冶去。枕上两蛾
攒细绿。晓莺帘外语花枝，背帐犹残红蜡烛。

“柳映玉楼春日晚，雨细风轻烟草软。画堂鹦鹉语雕
笼，金粉小屏犹半掩。香灭绣帏人寂寂，倚槛无言
愁思远。恨郎何处纵疏狂，长使含啼眉不展。
月皎露华窗影细，风送菊香黏绣袂。博山炉冷水沈
微，惆怅金闺终日闭。懒展罗衾垂玉著，羞对菱花
篸宝髻。良宵好事枉教休，无计奈他狂耍婿拂水双飞来去燕，曲”槛小屏山六扇。春愁凝思结眉
心，绿绮懒调红锦荐。话别情多声欲战。玉著痕留
红粉面。镇长独立到黄昏，却怕良宵频梦见。